सर्द हवाओं ने बढ़ाई कनकनी
चौबीस घंटे में छह डिग्री लुढ़का पारा,बढ़ी कनकनी
चाईबासा आसपास के क्षेत्र में पिछले 24 घंटे में पारा में 5 से 6 डिग्री तक की गिरावट आई है। सबसे ज्यादा गिरावट चाईबासा में दर्ज की गई है। यहां न्यूनतम पारा 14 डिग्री से लुढ़क कर शनिवार को 8.2 डिग्री पहुंच गया है, जबकि गुवा में पारा 6 डिग्री पर पहुंच गया है। पारा गिरने से ठंड में बढ़ोत्तरी हुई है। हालांकि शनिवार को धूप खिली रही, लेकिन सर्द हवा चलने के कारण लोग परेशान रहे। लोग सुबह और शाम में अलाव का सहारा लिया। कनकनी से लोग ही घरों से बाहर नहीं निकले। इससे शाम में बाजार में रौनक भी कम रही।
ठंड से बचाव के लिए प्रशासन की ओर से अब तक अलाव की व्यवस्था नहीं की गई है। हालांकि सदर अनुमंडल पदाधिकारी द्वारा दो दिन पहले ही स्टेशन बस स्टैंड पर जरूरतमंदों के बीच कंबल का वितरण किया गया है, लेकिन फंड के अभाव में नप द्वारा अब तक अलाव की व्यवस्था नहीं की गई है।
तापमान डिग्री सेल्सियस में
ऐसे जानें ठंड का हाल
तिथिअधिकतम न्यूनतम
20दिसंबर 23.8 7.8
21 दिसंबर 21.0 12.2
22 दिसंबर 18.8 15.6
23 दिसंबर 21.4 16.0
24 दिसंबर 24.2 17.4
25 दिसंबर 21.4 14.0
26 दिसंबर 21.5 8.20
गुवा में पारा 6 डिग्री पर
गुवामें ठंड का प्रकोप जारी है। शनिवार की सुबह 5 बजे गुवा का तापमान गिरकर 6 डिग्री पर पहुंच गया। तापमान में यह गिरावट पिछले 24 घंटों में 5 डिग्री की रही। इसी समय शुक्रवार का न्यूनतम तापमान 11 सेंटीग्रेड पर था। हालांकि दिन में अधिकतम तापमान में कुछ बढ़ोतरी हुई। शनिवार को दिन का अधिकतम तापमान शुक्रवार के मुकाबले 4 डिग्री अधिक रहा और तापमान 24 डिग्री रिकार्ड किया गया। मौसम जानकारों के अनुसार रविवार और सोमवार को भी पारा कुछ गिर सकता है। इसके बाद तापमान में बढ़ोतरी हो सकती है।
चाईबासा। ठंडबढ़़ने के कारण अलाव का सहारा लेते बच्चे बुजुर्ग।
जैंतगढ़। अलावतापते लोग।
hin_Deva hin_Deva hin_Deva hin_Deva bho_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva hin_Deva bho_Deva